CELEX: 62019CN0423
Language: fi
Date: 2019-05-31 00:00:00
Title: asia C-423/19: Ennakkoratkaisupyyntö, jonka Bundesverwaltungsgericht (Saksa) on esittänyt 31.5.2019 — Norbert Häring v. Hessischer Rundfunk

26.8.2019   
            
            
               FI
            
            
               Euroopan unionin virallinen lehti
            
            
               C 288/28
            
         
      Ennakkoratkaisupyyntö, jonka Bundesverwaltungsgericht (Saksa) on esittänyt 31.5.2019 — Norbert Häring v. Hessischer Rundfunk
      (asia C-423/19)
      (2019/C 288/35)
      Oikeudenkäyntikieli: saksa
      
         Ennakkoratkaisua pyytänyt tuomioistuin
      
      Bundesverwaltungsgericht
      
         Pääasian asianosaiset
      
      
         Kantaja: Norbert Häring
      
         Vastaaja: Hessischer Rundfunk
      
         Ennakkoratkaisukysymykset
      
      
                  1)
               
               
                  Onko yksinomainen toimivalta, joka unionilla on SEUT 2 artiklan 1 kohdan mukaan luettuna yhdessä SEUT 3 artiklan 1 kohdan c alakohdan kanssa niiden jäsenvaltioiden rahapolitiikan alalla, joiden rahayksikkö on euro, esteenä tällaisen jäsenvaltion oikeudelliselle toimelle, jossa säädetään jäsenvaltion julkisyhteisöjen velvollisuudesta ottaa vastaan euroseteleitä täytettäessä viranomaisten asettamia rahallista suoritusta koskevia velvoitteita?
               
            
                  2)
               
               
                  Sisältääkö SEUT 128 artiklan 1 kohdan kolmannessa virkkeessä, Euroopan keskuspankkijärjestelmän ja Euroopan keskuspankin perussäännöstä laaditun pöytäkirjan (N:o 4) 16 artiklan ensimmäisen kohdan kolmannessa virkkeessä ja euron käyttöönotosta 3.5.1998 annetun neuvoston asetuksen (EY) N:o 974/98 (1) 10 artiklan toisessa virkkeessä määritelty euromääräisten seteleiden asema laillisina maksuvälineinä kiellon, jonka mukaan jäsenvaltion julkisyhteisöt eivät saa evätä julkisen vallan asettamien rahallista suoritusta koskevien velvoitteiden täyttämistä tällaisilla seteleillä, vai jätetäänkö unionin oikeudessa liikkumavaraa säännöksille, joissa suljetaan pois euroseteleillä maksamisen mahdollisuus julkisen vallan asettamien rahallista suoritusta koskevien tiettyjen velvoitteiden osalta?
               
            
                  3)
               
               
                  Mikäli ensimmäiseen kysymykseen vastataan myöntävästi ja toiseen kysymykseen kieltävästi:
                  Voidaanko rahapolitiikkaa koskevalla unionin yksinomaisen toimivallan alalla annettua sellaisen jäsenvaltion oikeudellista tointa, jonka rahayksikkö on euro, soveltaa siltä osin kuin ja niin kauan kuin unioni ei ole käyttänyt toimivaltaansa?
               
            
         (1)  EYVL 1998, L 139, s. 1.